Ministru kabineta noteikumu projekta

**„Grozījums Ministru kabineta 2010.gada 18.maija noteikumos Nr.464 „Noteikumi par 74.resora „Gadskārtējā valsts budžeta izpildes procesā pārdalāmais finansējums” 80.00.00 programmā plānoto līdzekļu pārdales kārtību Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai””** sākotnējās ietekmes novērtējuma ziņojums **(anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Vides aizsardzības un reģionālās attīstības ministrija (turpmāk – VARAM) ir izstrādājusi Ministru kabineta noteikumu projektu „Emisijas kvotu izsolīšanas instrumenta finansēto projektu atklāta konkursa „Siltumnīcefekta gāzu emisiju samazināšana valsts nozīmes aizsargājamos arhitektūras pieminekļos” nolikums” (turpmāk – MK noteikumu projekts), pamatojoties uz likuma „Par piesārņojumu” 32.2 panta 4.6 daļu. Minēta likuma 32.2 panta 4.6 daļa nosaka, ka izsoļu ieņēmumu izmantošanu šā panta 4.4 daļas 1.un 2.punktā minētajiem mērķiem nodrošina, organizējot atklātos projektu iesniegumu konkursus. Atklāto projektu iesniegumu konkursu nolikumos nosaka projektu iesniegumu vērtēšanas kritērijus, projektu iesniegumu iesniegšanas, izskatīšanas, apstiprināšanas un finansējuma piešķiršanas kārtību, kā arī projektu īstenošanas, pārskatu iesniegšanas un pārbaudes kārtību. Lai nodrošinātu klimata mērķu sasniegšanu 2020. - 2030. gadam, ir nepieciešams īstenot aktivitātes saistībā ar emisiju samazināšanu, piemēram, energoefektivitātes pasākumus.Ņemot vērā VARAM izstrādāto MK noteikumu projektu, nepieciešams izstrādāt arī Ministru kabineta noteikumu projektu „Grozījums Ministru kabineta 2010.gada 18.maija noteikumos Nr.464 „**Noteikumi par 74.resora „Gadskārtējā valsts budžeta izpildes procesā pārdalāmais finansējums” 80.00.00 programmā plānoto līdzekļu pārdales kārtību Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”” (turpmāk - noteikumu projekts).** |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | VARAM MK noteikumu projekts izsludināts Valsts sekretāru 2015.gada 13.augusta sanāksmē (protokola Nr.31 10.§, VSS-859). Minētā MK noteikumu projekta 83.punkts nosaka, ja finansējuma saņēmējs ir valsts budžeta daļēji finansēta atvasināta publiska persona, kas ir valsts dibināta augstskola, tad neattiecināmās izmaksas, kas nav saistītas ar ēkas energoefektivitātes paaugstināšanu, bet nepieciešamas, lai nodrošinātu ēkas sākotnējo arhitektonisko detaļu vizuālo un tehnisko stāvokli, nodrošina no valsts budžeta līdzekļiem.Savukārt, Ministru kabineta 2010.gada 18.maija noteikumu Nr.464 „**Noteikumi par 74.resora „Gadskārtējā valsts budžeta izpildes procesā pārdalāmais finansējums” 80.00.00 programmā plānoto līdzekļu pārdales kārtību Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai” 3.punkts paredz, ka** no 80.00.00 programmas līdzekļiem var piešķirt līdzekļus budžeta iestādēm, Eiropas Savienības politiku instrumentu un pārējās ārvalstu finanšu palīdzības projektu neattiecināmo izmaksu segšanai tikai tajos gadījumos un tādā apmērā, kāds noteikts normatīvajos aktos vai donorvalsts apstiprinātajos projekta nosacījumos. Atbilstoši Likumam par budžetu un finanšu vadību budžeta iestāde ir valsts vai pašvaldības iestāde, atvasināta publiska persona, kuru pilnīgi finansē no valsts vai pašvaldības budžeta, kā arī pašvaldības aģentūra.Tādējādi ir nepieciešams papildināt Ministru kabineta 2010.gada 18.maija noteikumus Nr.464 „**Noteikumi par 74.resora „Gadskārtējā valsts budžeta izpildes procesā pārdalāmais finansējums” 80.00.00 programmā plānoto līdzekļu pārdales kārtību Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”** ar jaunu 3.3punktu, nosakot, ka no 80.00.00 programmas līdzekļiemvar piešķirt līdzekļus no valsts budžeta daļēji finansētai atvasinātai publiskai personai, kas ir valsts dibināta augstskola, Emisijas kvotu izsolīšanas instrumenta ietvaros īstenotā projekta neattiecināmo izmaksu segšanai, kas nav saistītas ar ēkas energoefektivitātes paaugstināšanu, bet nepieciešamas, lai nodrošinātu ēkas sākotnējo arhitektonisko detaļu vizuālo un tehnisko stāvokli. Nepieciešams arī atrunāt noteikumos, ja valsts budžeta iestāde vai no valsts budžeta daļēji finansēta atvasināta publiska persona, kas ir valsts dibināta augstskola, īstenotā projekta infrastruktūrā (ēkā) veic saimniecisko darbību un kuram sniedzot atbalstu šī konkursa ietvaros, tas būtu kvalificējams kā komercdarbības atbalsts, tad finansējums šī projekta attiecināmo izmaksu un neattiecināmo izmaksu segšanai ir jānodrošina no privātiem līdzekļiem (līdzekļiem, kuri ir brīvi no valsts atbalsta, proti, līdzekļi, kas iegūti finansējuma saņēmēja īpašumā, darbojoties normālos tirgus apstākļos). Projektos, kuros infrastruktūrā (ēkā) tiek veikta gan saimnieciskā darbība, kas kvalificējas kā komercdarbības atbalsts, gan tāda darbība, kas nekvalificējas kā komercdarbības atbalsts, izmaksas attiecina atbilstoši konkrētās projekta daļas proporcijai.Minētais grozījums ir nepieciešams, lai saskaņotu VARAM MK noteikumu projekta normas ar Ministru kabineta 2010.gada 18.maija noteikumu Nr.464 „**Noteikumi par 74.resora „Gadskārtējā valsts budžeta izpildes procesā pārdalāmais finansējums” 80.00.00 programmā plānoto līdzekļu pārdales kārtību Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai” normām un projektu iesniedzēji varētu saņemt nepieciešamo finansējumu no 80.00.00 programmas līdzekļiem** emisijas kvotu izsolīšanas instrumenta ietvaros īstenojamam projektam**.**  |
| 3. | Projekta izstrādē iesaistītās institūcijas | Finanšu ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
|  1. |  Sabiedrības mērķgrupas, kuras tiesiskais regulējums ietekmē vai varētu ietekmēt | Ministriju un valsts budžeta daļēji finansētu atvasinātu publisku personu, kas ir valsts dibināta augstskola, amatpersonas (darbinieki).  |
|  2. |  Tiesiskā regulējuma ietekme uz tautsaimniecību un administratīvo slogu |  Projekts šo jomu neskar. |
|  3. |  Administratīvo izmaksu monetārs novērtējums |  Projekts šo jomu neskar. |
|  4. |  Cita informācija |  Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. |  Nepieciešamie saistītie tiesību aktu projekti | Vienlaicīgi virzāms VARAM Ministru kabineta noteikumu projekts „Emisijas kvotu izsolīšanas instrumenta finansēto projektu atklāta konkursa „Siltumnīcefekta gāzu emisiju samazināšana valsts nozīmes aizsargājamos arhitektūras pieminekļos” nolikums”. |
| 2. | Atbildīgā institūcija  | VARAM. |
| 4. | Cita informācija | Nav |

|  |
| --- |
| **VI. Sabiedrības līdzdalība** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalības un komunikācijas aktivitātes netika organizētas, jo noteikumu projekts tieši sabiedrības intereses neskar.  |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas |  Ministrijas un to padotības iestādes. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem | Projekts neparedz izmaiņas pārvaldes funkcijās un institucionālajā struktūrā. Jaunas institūcijas veidotas netiks, kā arī esošās institūcijas netiks likvidētas vai reorganizētas.Projekta izpilde tiks nodrošināta esošo cilvēkresursu ietvaros. |
| 3. | Cita informācija | Nav. |

*Anotācijas III, V sadaļa – projekts šīs jomas neskar.*

Finanšu ministrs J.Reirs

17.12.2015 16:27

942

Ž.Zvaigzne

67083976, zanete.zvaigzne@fm.gov.lv